Ostiero

L' ostiero, ostiario u portero (d'o latín ostiarius, que provién d' ostium, que significa puerta) yera o clerigo que heba recibito a primera d'as órdens menors y teneba a lo suyo cargo d'ubrir y cerrar a puerta d'a ilesia, tamién de guardar-la, de clamar a prener a comunión a los dignos (refusando a los indignos) y de conservar as cosas sagratas: ye o guardián d'o Santísmo Sacramento que s'amaga en o sagrario.

En a ceremonia d'ordenación, o bispe u arcebispe li presentaba a l'aspirant as dos claus d'o templo sobre un plato y, mientres l'aspirant las tocaba, li deciba: «Que faigas d'una traza que puedas responder a Dios d'as cosas sagratas que se guardan baixo estas dos claus...»

A orden d'hostiero yera o ostiariato, y fue suprimita chunto con as atras cuatre órdens menors en 1972, como queda recullito en o Motu proprio de Pavlo VI.

 Veyer tamién 

 Órdens menors.

 Bibliografía 
 Buscón RAE.

Categoría:Hierarchía catolica